2.2 ลักษณะการประกอบธุรกิจ

(1) ประวัติความเป็นมา

บริษัท สัมมากร จำกัด (มหาชน) ประกอบธุรกิจพัฒนาอสังหาริมทรัพย์
ประเภทบ้านจัดสรรเพื่อการอยู่อาศัยในเขตกรุงเทพมหานคร และปริมณฑล เป็นบ้านเดี่ยวพร้อมที่ดิน
นโยบายของบริษัท คือ การจัดสรรเพื่อขายแก่ผู้มีรายได้ระดับปานกลาง
โดยเริ่มโครงการจัดสรรมาตั้งแต่ปี 2517 ปัจจุบันมีโครงการที่อยู่ระหว่างดำเนินการ 8
โครงการด้วยกัน

(2) การประกอบธุรกิจ

(ก) ภาพรวมการประกอบธุรกิจ

ลักษณะการประกอบธุรกิจของบริษัทฯจะมุ่งเน้นการสร้างบ้านจัดสรรเป็นชุมชนขนาดกลางมีจำนวนตั้งแต่
200 หลังคาเรือนขึ้นไปจนถึง 500 หลังคาเรือน ซึ่งปัจจุบันโครงการดังกล่าว มีอยู่ 7 โครงการ
คือ สัมมากรรังสิต คลอง 2 ,สัมมากรรังสิต คลอง 7, สัมมากรนิมิตใหม่, สัมมากรมีนบุรีโครงการ
1 , สัมมากรมีนบุรีโครงการ 2, สัมมากรนครอินทร์ และสัมมากรราชพฤกษ์
ส่วนโครงการที่เป็นชุมชนขนาดใหญ่มีจำนวนผู้อยู่อาศัยมากกว่า 3,000 หลังคาเรือน มีอยู่ 1
โครงการ คือ สัมมากรบางกะปิ

(ข) นโยบายการดำเนินธุรกิจ

• บริษัทฯมีนโยบายการดำเนินธุรกิจเพื่อการอยู่อาศัยในลักษณะบ้านจัดสรร โดยมีลูกค้ากลุ่ม
เป้าหมาย คือ ผู้มีรายได้ระดับปานกลางที่มีความสามารถซื้อบ้านและที่ดินในระดับราคา 2 - 6
ล้านบาท ขึ้นอยู่กับทำเล สถานที่ตั้ง และสภาพแวดล้อมของโครงการเป็นสำคัญ

• แต่ละโครงการมีแบบบ้านให้ลูกค้าเลือกไม่น้อยกว่า 4 - 5 แบบ
โดยบริษัทฯจะสร้างบ้านตามความต้องการของลูกค้า มีทั้งบ้านที่สร้างตามการจอง บ้านสร้างก่อนขาย
และบ้านที่สร้างเสร็จพร้อมขาย เพื่อให้ลูกค้าได้เลือกสรรตามความเหมาะสมและตามความต้องการ
บ้านแต่ละหลังใช้เวลาในการก่อสร้างประมาณ 6 - 10 เดือน

• บริษัทฯมีนโยบายสร้างบ้านจัดสรรในเขตกรุงเทพมหานครและปริมณฑล เช่น จังหวัดนนทบุรี
และปทุมธานี ในทำเลที่ดีมีศักยภาพ สาธารณูปโภคพร้อม การคมนาคมสะดวก
เพื่อตอบสนองความต้องการที่อยู่อาศัยของผู้บริโภค โดยเฉพาะในปี 2550
จะมีการพัฒนาโครงการใหม่และขยายโครงการเดิม เพื่อให้
กิจการของบริษัทฯมีการเจริญเติบโตต่อเนื่องอย่างมีคุณภาพ
รวมทั้งได้มีการพิจารณาจัดทำโครงการเสริมเพื่อเพิ่มรายได้ประเภทค่าเช่าให้มากขึ้นด้วย

• คุณภาพและมาตรฐานของบ้าน บริษัทฯถือเป็นเรื่องสำคัญที่จะต้องให้ความเอาใจใส่ดูแลเป็นพิเศษ
นอกเหนือจากการดูแลสภาพแวดล้อมโครงการ และงานบริการหลังการขาย
เพื่อสร้างความพึงพอใจให้กับลูกค้าและผู้อยู่อาศัย
เพราะลูกค้าเดิมของบริษัทฯมีส่วนสำคัญอย่างมากในการแนะนำและชักชวนให้เพื่อนฝูง
ญาติมิตรมาเป็นลูกค้าใหม่ของบริษัทฯ เพิ่มขึ้นในภายหน้า

• บริษัทฯมีเป้าหมายที่จะพัฒนากิจการของบริษัทให้เจริญเติบโตอย่างยั่งยืนและมั่นคง
โดยให้ผลตอบแทนในอัตราที่เหมาะสมแก่ผู้ถือหุ้นและผู้เกี่ยวข้องทุกฝ่าย จึงได้มีแผนการพัฒนาองค์กร
พัฒนาบุคลากร และพัฒนาผลิตภัณฑ์อย่างต่อเนื่อง
โดยเน้นคุณภาพสินค้าด้วยการเพิ่มประสิทธิภาพของบุคลากรและกระบวนการผลิต
และจะผลิตสินค้าที่ตรงตามความต้องการของตลาดโดยมีต้นทุนต่ำ เพื่อสามารถ
แข่งขันกับผู้ผลิตรายอื่นได้

การพัฒนาองค์กร 

องค์กรต้องมีการปรับปรุงและพัฒนาตลอดเวลา ต้องมีกระบวนการเรียนรู้และปรับตัวให้ทันยุคทันสมัย
และทันกระแสของการเปลี่ยนแปลง ประการสำคัญต้องเป็นองค์กรที่มีเป้าหมายชัดเจน
พนักงานทุกคนมีความเข้าใจและพร้อมปฏิบัติเพื่อความสำเร็จขององค์กร
ส่วนการวัดประสิทธิภาพและความสำเร็จของ องค์กร
ก็มีเครื่องมือบริหารสมัยใหม่ที่เป็นหลักประกันคุณภาพได้เป็นอย่างดี เช่น ระบบ ISO และBALANCE
SCORECARD เป็นต้น

 

 การพัฒนาบุคลากร 

ทรัพยากรบุคคล เป็นปัจจัยอันสำคัญอย่างยิ่งต่อความสำเร็จขององค์กร
บริษัทฯให้ความสำคัญเป็นพิเศษในการพัฒนาบุคลากรให้มีความรู้ความสามารถและมีศักยภาพเพิ่มขึ้น
เพราะผลงานของบุคลากรที่มี คุณภาพจะช่วยลดความสูญเสีย ลดต้นทุนการผลิต ลดค่าใช้จ่าย
และเพิ่มขีดความสามารถในการแข่งขันให้สูงขึ้น

บริษัทฯมีเป้าหมายในการส่งเสริมการเรียนรู้ พัฒนาความคิดและเพิ่มพูนความเข้าใจของพนักงาน
เพื่อพนักงานสามารถกำหนดเป้าหมายในการทำงานให้มีความสอดคล้องกับกลยุทธ์และเป้าหมายรวมขององค์กร
และหน่วยงานก็สามารถประเมินศักยภาพของพนักงานแต่ละคนได้

การจะมีทรัพยากรบุคคลที่มีคุณภาพจำเป็นจะต้องมีแผนการฝึกอบรม และมีการพัฒนาบุคคลากร
อย่างต่อเนื่องเหมาะสม เพื่อให้บุคลากรเป็นผู้ที่มีความรู้ มีความเข้าใจ มีคุณธรรม มีความสามารถ
รู้จักการทำงานเป็นทีมและมีความรับผิดชอบในการปฏิบัติงานตามภาระหน้าที่ของตน
ซึ่งจะเป็นปัจจัยสำคัญในการผลักดันให้กิจการของบริษัทมีความเจริญก้าวหน้าได้ทันกับกระแสพลวัตของการเปลี่ยนแปลงในโลกธุรกิจและตอบสนองความต้องการของผู้บริโภคในโลกของการแข่งขันได้อย่างมั่นคง

(3) โครงสร้างรายได้

โครงสร้างรายได้ ประกอบด้วยรายได้การขายบ้านและที่ดินเป็นหลัก ในปี 2549 มีสัดส่วนร้อยละ
90.58 ของรายได้รวม นอกจากนั้นก็มีรายได้จากการจำหน่ายน้ำมัน รายได้จากการบริการ
รายได้จากการให้เช่าและรายได้อื่น โครงสร้างรายได้ในรอบ 3 ปี ที่ผ่านมามีสัดส่วนดังนี้

โครงสร้างรายได้เปรียบเทียบ 3 ปี

+---------------+---------+-------+---------+-------+---------+-------+
| ประเภทรายได้   | 2549    |       | 2548    |       | 2547    |       |
+---------------+---------+-------+---------+-------+---------+-------+
| หน่วย : ล้านบาท | รายได้   | สัดส่วน | รายได้   | สัดส่วน | รายได้   | สัดส่วน |
+---------------+---------+-------+---------+-------+---------+-------+
| กา            | 565.21  | 9     | 648.46  | 8     | 558.52  | 8     |
| รขายบ้านและที่ดิน |         | 0.58% |         | 8.50% |         | 9.79% |
+---------------+---------+-------+---------+-------+---------+-------+
| การบริการ      | 23.36   | 3.74% | 19.50   | 2.66% | 19.14   | 3.08% |
+---------------+---------+-------+---------+-------+---------+-------+
| การจําหน่ายน้ำมัน | 3.66    | 0.59% | 38.43   | 5.25% | 29.64   | 4.76% |
+---------------+---------+-------+---------+-------+---------+-------+
| ราย           | 31.79   | 5.09% | 26.30   | 3.59% | 14.76   | 2.37% |
| ได้จากการให้เช่า |         |       |         |       |         |       |
|               |         |       |         |       |         |       |
| และรายได้อื่น    |         |       |         |       |         |       |
+---------------+---------+-------+---------+-------+---------+-------+
| รวมรายได้      | 624.02  | 100%  | 732.69  | 100%  | 622.06  | 100%  |
+---------------+---------+-------+---------+-------+---------+-------+